*Ar grozījumiem, kas izdarīti līdz 31.07.2020.*  2. pielikums

*Grozījumi: LU 31.07.2020. rīkojums Nr. 1/308* APSTIPRINĀTS

ar LU 17.06.2020.

rīkojumu Nr. 1/234

APSTIPRINĀTS

ar Latvijas Universitātes Studentu padomes
2020.gada 30. maija valdes
lēmumu Nr. 1.6/R-14

**Latvijas Universitātes Studentu zinātniskās konferences
Stipendiju konkursa
projekta 1.1.1.3/18/A/007 “Latvijas Universitātes inovāciju granti studentiem” ietvaros
NOLIKUMS**

I. Vispārējie noteikumi

1. Projekta “Latvijas Universitātes inovāciju granti studentiem” (Nr. 1.1.1.3/18/A/007, LU reģistrācijas Nr. ESS2019/318) (turpmāk − Projekts) ietvaros tiek realizēts Latvijas Universitātes Studentu zinātniskās konferences (turpmāk − Konference) Stipendiju konkurss (turpmāk − Konkurss).
2. Konkursu organizē Latvijas Universitātes Studentu padome (turpmāk − LU SP) un no projekta līdzekļiem ir paredzēts finansējums, kas tiek izlietots studentu Stipendiju konkursam (turpmāk– Stipendijai).
3. Finansējumu pārvalda un uzrauga Latvijas Universitāte.

II. Stipendijas mērķis

1. Stipendijas mērķis ir atbalstīt konferences dalībniekus, kuru konferences ziņojumiem piemīt inovatīvs raksturs, vērtīgs un padziļinošs ieskats apskatītajā tematā un potenciāls sniegt ieguldījumu gan zinātnes, gan sabiedrības domas attīstībā un kuri turpina savu darbību pēc konferences, lai radītu inovācijas.
2. Par Stipendijas piešķiršanu lemj konkursa izvērtēšanas komisija (turpmāk − Komisija) saskaņā ar 6. punktā norādītajiem vērtēšanas kritērijiem.

III. Prasības pretendentiem

1. Uz Stipendiju var pretendēt dalībnieks, kurš atbilst šādiem kritērijiem:
	1. dalībnieks ir piedalījies konferencē, prezentējot savu ziņojumu;

6.2. dalībnieks ir studējošais Latvijas Universitātē;

6.3. dalībnieks ir devis piekrišanu sava referāta publicēšanai konferences zinātnisko rakstu krājumā.

IV. Stipendiju apmērs un piešķiršanas noteikumi

1. Stipendiju finansēšanas avots ir Eiropas Reģionālās attīstības fonda ar saimniecisko darbību nesaistīts projekts “Latvijas Universitātes inovāciju granti studentiem”, ID Nr. 1.1.1.3/18/A/007, LU reģistrācijas Nr. ESS2019/318.
2. Pieejamais stipendiju fonds ir 9120 EUR (deviņi tūkstoši simtu divdesmit eiro), kas tiek piešķirts šādi:
	1. bakalaura, maģistra un pirmā vai otrā līmeņa profesionālās augstākās izglītības studiju programmu studentiem 200 EUR (divi simti eiro) katru mēnesi 4 mēnešu garumā;
	2. doktorantūras programmu studentiem 228 EUR (divi simti divdesmit astoņi eiro) katru mēnesi 4 mēnešu garumā.
3. Konkursa vērtēšana notiek vienā kārtā, kurā komisija izvērtē iesniegtos pieteikumus pēc prasībām un pieteikumā norādītās informācijas.
4. Ja komisija konstatē, ka dalībnieks neatbilst vismaz vienai no 6. punktā norādītajām prasībām, tai ir tiesības sniegt atteikumu iesniegtajam pieteikumam un liegt dalībniekam dalību konkursā.

V. Konkursa pieteikšanās kārtība

1. Konkurss tiek izziņots LU un LU SP komunikācijas kanālos vismaz trīs mēnešus pirms konferences.
2. Pieteikumu pieņemšana konkursam norit līdz 2020. gada 7. jūlija plkst. 23.59, aizpildot LU un LU SP komunikācijas kanālos esošo pieteikumu anketu un tajā sniedzot piekrišanu dalībai konkursā.
3. Paziņojumā LU un LU SP komunikācijas kanālos tiek norādīta šāda informācija:
	1. konkursa norises kārtība un termiņi;
	2. rezultātu paziņošanas kārtība un termiņi;
	3. kontaktinformācija jautājumu gadījumā;
	4. saite uz šī nolikuma elektronisko versiju.
4. Piesakoties Konkursam, dalībniekam uz tā pieteikumā norādīto e-pasta adresi tiek nosūtīta Konkursa pieteikuma veidlapa (1. pielikums) kas līdz 2020. gada 10. jūlija plkst. 23.59 ir jāaizpilda un elektroniski parakstīta jānosūta uz e-pastu konference@lusp.lv vai arī jāiesūta pa pastu uz LU SP biroju Rīgā, Raiņa bulvārī 19-144 līdz 7. jūlijam.

VI. Konkursa vērtēšanas komisija

15. Konkursa vērtēšanas komisijas sastāvs un darbība:

15.1. Komisiju sastāv no diviem LU akadēmiskā personāla pārstāvjiem, diviem ārējiem ekspertiem, diviem nozares pārstāvjiem un LU Inovāciju centra projekta 1.1.1.3./18/A/307 "Latvijas Universitātes inovāciju granti studentiem" vadītājas vai viņas deleģētas personas;

15.2. Komisijas sastāvu izvirza konferences projekta vadītājs. Komisijas sastāvu apstiprina LU SP valde un ar rīkojumu LU rektors;

15.3. Komisijas pirmajā sēdē, kuru sasauc projekta vadītājs, ievēl komisijas priekšsēdētāju, kurš turpmāk sasauc un organizē komisijas sēdes;

 15.4. Komisija ir lemttiesīga, ja komisijas sēdē piedalās vairāk nekā puse tās locekļu.

1. Lemjot par stipendijas piešķiršanu, komisija vadās pēc šādiem kritērijiem:
	1. vai darbam piemīt inovativitāte;
	2. vai darbs sniedz vērtīgu un padziļinošu ieskatu aplūkotajā tematā;
	3. vai darbam ir potenciāls sniegt ieguldījumu gan zinātnes, gan sabiedrības domas attīstībā.
2. Komisija lēmumu par stipendiju piešķiršanu pieņem, atklāti balsojot ar balsu vairākumu. Ja balsis sadalās līdzīgi, noteicošā ir komisijas priekšsēdētāja balss. Komisija balsojumus var veikt arī elektroniskā formā.
3. Komisijas lēmums ir galējs un to nav iespējams pārsūdzēt.
4. Komisijas priekšsēdētājs informē pretendentus par stipendiju piešķiršanu vai atteikumu to pieteikumā norādītajā e-pasta adresē.
5. Komisijai nav pienākums proaktīvi sniegt atteikuma motivāciju pretendentam, to dara pēc pretendenta rakstiska pieprasījuma .

VII. Stipendiju ieguvēju pienākumi

1. Dalībniekiem, kuri šī konkursa ietvaros ir ieguvuši Stipendijas, uz Stipendijas piešķiršanas laiku – 4 mēnešiem pēc konferences – ir obligāti jāizpilda šādi nosacījumi:
	1. jāpublicējas Studentu zinātniskās konferences rakstu krājumā;
	2. jāturpina sava zinātniskā darbība, piedaloties zinātniskajās konferencēs, publicējoties vai citādi nododot savu pētījumu laikā iegūtās zināšanas plašākai sabiedrībai;
	3. reizi mēnesī jāiesniedz komisijai rakstiska atskaite par savu zinātnisko darbību, nosūtot to uz komisijas iepriekš norādītu e-pasta adresi.
2. Pienākumu izpildi pieskata komisija, reizi mēnesī izskatot un izvērtējot stipendiātu iesūtītās atskaites (2. pielikums).
3. Ja komisija konstatē nepilnības stipendiāta iesūtītajā atskaitē, tās pienākums ir nekavējoties stipendiātu par to informēt un nepieciešamības gadījumā lemt par tālāko rīcību.

1. pielikums

LU Studentu zinātniskās konferences
Stipendiju konkursa projekta 1.1.1.3/18/A/007

“Latvijas Universitātes inovāciju granti studentiem” ietvaros nolikumam

Latvijas Universitātes Studentu zinātniskās konferences
Stipendiju konkursaPIETEIKUMA VEIDLAPA

Informācija par dalībnieku un referāta tēmas pieteikumu

|  |  |
| --- | --- |
| Vārds, uzvārds |  |
| Darba nosaukums |  |
| Studiju programmas nosaukums |  |
| Studiju gads |  |
| Zinātņu sekcija |  |

**1. Kāda ir Jūsu motivācija stipendijas saņemšanai (līdz 300 vārdiem)?**

|  |
| --- |
|  |

**2. Pētījuma vispārējs apraksts (mērķi, uzdevumi, apraksts).**

|  |
| --- |
|  |

**3. Kādi ir Jūsu līdzšinējie sasniegumi un aktivitāte akadēmiskajā darbā (dalība konferencēs, pētījumos, pētnieciskos projektos u.tml.)?**

|  |
| --- |
|  |

**4. Kādi ir Jūsu līdzšinējie sasniegumi un aktivitāte sabiedriskajā darbā (dalība NVO, ārpusstudiju aktivitātes, dažādos projektos u.tml.)?**

|  |
| --- |
|  |

**5. Kādi ir Jūsu turpmākie akadēmiskie plāni (dalība konferencēs, projektos, paredzētas publikācijas u.tml.)?**

|  |
| --- |
|  |

**6. Projekta realizācijas grafiks (norādīt, kādas aktivitātes ir plānotas, lai sasniegtu izvirzīto mērķi)**

|  |  |  |
| --- | --- | --- |
| **Projekta realizācijas laiks** | **Plānotās aktivitātes** | **Sasniedzamais rezultāts** |
| **Pirmais mēnesis**(30.10.2020.-27.11.2020.) |  |  |
| **Otrais mēnesis**(27.11.2020.-25.12.2020.) |  |  |
| **Trešais mēnesis**(25.12.2020.-22.01.2021.) |  |  |
| **Ceturtais mēnesis**(22.01.2021.-19.02.2021.) |  |  |

**Ar savu parakstu apstiprinu, ka:**

1. Manis pieteikumā sniegtā informācija ir pilnīga un patiesa;
2. Esmu iepazinies un apņemos ievērot projekta 1.1.1.3/18/A/007 “Latvijas Universitātes inovāciju granti studentiem” ietvaros organizētā LU Studentu zinātniskās konferences Stipendiju konkursa nolikumu;
3. Piekrītu, ka mani personas dati tiek nodoti konkursa īstenošanas un stipendiju piešķiršanas gadījumā tā administrēšanas mērķim;
4. Esmu iepazinies ar un ievērošu LU Studentu zinātniskās konferences un Stipendiju konkursa nolikumus.

00.00.2020. \_\_\_\_\_\_\_\_\_\_\_\_\_\_\_\_\_\_[[1]](#footnote-2) Vārds Uzvārds

2. pielikums

LU Studentu zinātniskās konferences
Stipendiju konkursa projekta 1.1.1.3/18/A/007

“Latvijas Universitātes inovāciju granti studentiem” ietvaros nolikumam

Latvijas Universitātes Studentu zinātniskās konferences

Stipendiju konkursa

DALĪBNIEKA ATSKAITES VEIDLAPA

|  |  |
| --- | --- |
| Stipendiāta vārds, uzvārds |  |
| Darba nosaukums |  |
| Studiju programma |  |

**1. Pētījuma progress un līdz šim ir panāktais.**

|  |
| --- |
|  |

**2. Kādas sabiedriskās un akadēmiskās aktivitātes ir veiktas, lai veicinātu pētījuma attīstību un popularitāti (dalība konferencēs, publikācijas u.tml.)?**

|  |
| --- |
|  |

**3. Veikto aktivitāšu plāns un sasniegtais rezultāts.**

|  |  |
| --- | --- |
| **Veiktās aktivitātes**  | **Sasniegtais rezultāts** |
|  |  |

**4. Ieteikumi un komentāri.**

|  |
| --- |
|  |

1. Paraksta vieta. Aizpilda, ja dokuments tiek aizpildīts drukātā formā, elektroniska paraksta gadījumā neaizpilda. [↑](#footnote-ref-2)